《晋鼓吹曲二十二首 其六 景龙飞》
魏晋·傅玄

景龙飞。御天威。聪鉴玄察。动与神明协机。从之者显。逆之者灭夷。

文教敷。武功巍。普被四海。万邦望风。莫不来绥。圣德潜断。

先天弗违。弗违祥。享世永长。猛以致宽。道化光。赫明明。

祚隆无疆。帝绩惟期。有命既集。崇此洪基。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。